钦定古今图书集成/明伦汇编/氏族典/第511卷 > 《廖用贤尚友录》 > 岳云
## 钦定古今图书集成/明伦汇编/氏族典/第511卷 > 《廖用贤尚友录》 > 岳云

按《宋史岳飞传》云：“飞养子，年十二，从飞征伐，数立奇
功，飞辄隐之。每战以手握两铁椎，重八十斤，先诸军
登城。襄、汉平，功在第一，飞不言。逾年，铨曹辩之，始迁
武翼郎，终左武大夫，提举醴泉观。死年二十三。”孝宗
初，与飞同复元官，以礼祔葬，赠安远军承宣使。弟雷，
忠训郎，阁门祗候，赠武略郎；霖，朝散大夫，敷文阁待
制、赠大中大夫霖子珂，以淮西十五御札，辩验汇次，
凡出师应援之先后皆可考。嘉定间为《吁天辨诬录》
五卷、《天定录》二卷，上之。震，朝奉大夫、提举江南东路
茶盐公事；霆，修武郎、阁门祗候。